CELEX: 22004D0086
Language: sk
Date: 2004-06-08 00:00:00
Title: 2004/86/: Rozhodnutie Spoločného výboru EHP č. 86/2004 z 8. júna 2004, ktorým sa mení a dopĺňa príloha XXI (Štatistika) k Dohode o EHP

25.11.2004   
            
            
               SK
            
            
               Úradný vestník Európskej únie
            
            
               L 349/46
            
         
      ROZHODNUTIE SPOLOČNÉHO VÝBORU EHP
   
   č. 86/2004
   z 8. júna 2004,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená Dohodou o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, ktorá bola podpísaná 14. októbra 2003 v Luxemburgu (1).
            
         
               (2)
            
            
               Nariadenie Komisie (ES) č. 16/2004 zo 6. januára 2004, ktorým sa vykonáva nariadenie Európskeho parlamentu a Rady (ES) č. 1177/2003 o štatistike Spoločenstva o príjmoch a životných podmienkach (EU-SILC), pokiaľ ide o zoznam cieľových sekundárnych premenných týkajúcich sa „medzigeneračného prenosu chudoby“ (2) sa má začleniť do dohody.
            
         
               (3)
            
            
               Nariadenie Komisie (ES) č. 28/2004 z 5. januára 2004, ktorým sa vykonáva nariadenie Európskeho parlamentu a Rady (ES) č. 1177/2003 o štatistike Spoločenstva o príjmoch a životných podmienkach (EU-SILC), pokiaľ ide o podrobný obsah priebežných a záverečných správ o kvalite (3) sa má začleniť do dohody.
            
         
               (4)
            
            
               Nariadenie Európskeho parlamentu a Rady (ES) č. 48/2004 z 5. decembra 2003 o tvorbe ročnej štatistiky Spoločenstva o oceliarskom priemysle pre referenčné roky 2003-2009 (4) sa má začleniť do dohody.
            
         
               (5)
            
            
               Smernica Európskeho parlamentu a Rady 2003/107/ES z 5. decembra 2003, ktorou sa mení a dopĺňa smernica Rady 96/16/ES o štatistických zisťovaniach, ktoré sa týkajú mlieka a mliečnych výrobkov (5) sa má začleniť do dohody,
            
         ROZHODOL TAKTO:
   Článok 1
   Príloha XXI k dohode sa mení a dopĺňa takto:
   
               1.
            
            
               Za bod 18m (nariadenie Komisie (ES) č. 1983/2003) sa vkladajú nasledujúce body:
               
                           „18n.
                        
                        
                           
                              32004 R 0016: Nariadenie Komisie (ES) č. 16/2004 zo 6. januára 2004, ktorým sa vykonáva nariadenie Európskeho parlamentu a Rady (ES) č. 1177/2003 o štatistike Spoločenstva o príjmoch a životných podmienkach (EU-SILC), pokiaľ ide o zoznam cieľových sekundárnych premenných týkajúcich sa „medzigeneračného prenosu chudoby“ (Ú. v. EÚ L 4, 8.1.2004, s. 3).
                        
                     
                           18o.
                        
                        
                           
                              32004 R 0028: Nariadenie Komisie (ES) č. 28/2004 z 5. januára 2004, ktorým sa vykonáva nariadenie Európskeho parlamentu a Rady (ES) č. 1177/2003 o štatistike Spoločenstva o príjmoch a životných podmienkach (EU-SILC), pokiaľ ide o podrobný obsah priebežných a záverečných správ o kvalite (Ú. v. EÚ L 5, 9.1.2004, s. 42).“
                        
                     
         
               2.
            
            
               Za bod 4b (nariadenie Rady (EHS) č. 2186/93) sa vkladá nasledujúci bod:
               
                           „4c.
                        
                        
                           
                              32004 R 0048: Nariadenie Európskeho parlamentu a Rady (ES) č. 48/2004 z 5. decembra 2003 o tvorbe ročnej štatistiky Spoločenstva o oceliarskom priemysle pre referenčné roky 2003-2009 (Ú. v. EÚ L 7, 13.1.2004, s. 1).“
                        
                     
         
               3.
            
            
               Do bodu 21 (smernice Rady 96/16/ES) sa dopĺňa nasledujúci text:
               „v znení:
               
                           —
                        
                        
                           
                              32003 L 0107: Smernica Európskeho parlamentu a Rady 2003/107/ES z 5. decembra 2003 (Ú. v. EÚ L 7, 13.1.2004, s. 40).“
                        
                     
         Článok 2
   Texty nariadení (ES) č. 16/2004, 28/2004, 48/2004 a smernice 2003/107/ES v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 9. júna 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (6).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 8. júna 2004
      
         
            Za Spoločný výbor EHP
         
         
            predseda
         
         S. GILLESPIE
         
      
   
   
      (1)  Ú. v. EÚ L 130, 29.4.2004, s. 3.
   
      (2)  Ú. v. EÚ L 4, 8.1.2004, s. 3.
   
      (3)  Ú. v. EÚ L 5, 9.1.2004, s. 42.
   
      (4)  Ú. v. EÚ L 7, 13.1.2004, s. 1.
   
      (5)  Ú. v. EÚ L 7, 13.1.2004, s. 40.
   
      (6)  Nie sú uvedené žiadne ústavné požiadavky.